open-index/open-wikipedia-markdown huggingface dataset:
জিয়া খান

**জিয়া খান** (জন্ম: **নাফিসা রিজভী খান**, ২০ ফেব্রুয়ারি ১৯৮৮ – ৩ জুন ২০১৩) একজন ব্রিটিশ-আমেরিকার অভিনেত্রী এবং গায়ক ছিলেন, যিনি ২০০৭ সাল থেকে ২০১০ সাল পর্যন্ত ৩টি হিন্দি চলচ্চিত্রে কাজ করেছিলেন।

## প্রাথমিক জীবন
জিয়া খান মার্কিন যুক্তরাষ্ট্রের নিউইয়র্ক সিটির একটি মুসলিম পরিবারে জন্মগ্রহণ করেন। তিনি ছিলেন একজন ভারতীয়-আমেরিকার ব্যবসায়ী আলী রিজভী খান এবং উত্তরপ্রদেশের আগ্রায় জন্মগ্রহণকারী ১৯৮০ এর দশকে হিন্দি চলচ্চিত্র অভিনেত্রী রাবিয়া আমিন কন্যা। যখন তার মাত্র ২বছর বয়স তখন তার বাবা পরিবার ছেড়ে চলে যান এবং আর  কখনো ফিরে আসেননি। তার বাবার অনুপস্থিতি বর্ণনা করে ক্ষোভ প্রকাশ করে জিয়া বলেন, "তিনি এমন একজন পুরুষ, যিনি ২ বছর বয়সী কন্যাকে ফেলে গেছেন, তাকে জনসমক্ষে ফাঁসি দেওয়া উচিত"। তার ফুফা ছিলেন পাকিস্তানি অভিনেত্রী সঙ্গীতা (জন্মনাম: পারভীন রিজভী) এবং কবিতা (জন্মনাম: নাসরিন রিজভী)। খান লন্ডনে বেড়ে ওঠেন এবং সেখানেই মাধ্যমিক এবং উচ্চ মাধ্যমিক শেষ করেন। এরপর তিনি ভারতের মুম্বাইয়ে ক্যারিয়ার গড়তে বলিউডে পা রাখেন। তার কবিতা ও কারিশমা নামে ২টি ছোট বোন রয়েছে। মাত্র ৬ বছর বয়সে রাম গোপাল ভার্মার চলচ্চিত্র রঙ্গিলায় উর্মিলা মাতন্ডকরের শিশু চরিত্রে তিনি প্রথম অভিনয় করেন।

## চলচ্চিত্রের তালিকা

## মৃত্যু
২০১৩ সালের ৩ জুন তারিখে, জিয়া মুম্বাইয়ের জুহু পরিবারের বাসভবনের নিজের শয়নকক্ষে রাত আনুমানিক প্রায় ১১:৪৫ এর সময় নিজের ছাদের সিলিং ফ্যানে ফাঁসি দিয়ে আত্মহত্যা করেছিলেন, যেখানে তার মাতা রাবিয়া ও বোন কবিতা বাড়িতে ছিলেন না।

বাইকুল্লার জে.জে. হাসপাতালের লাশ ময়না তদন্তের জন্য নিয়ে আসা হয়। ২০১৩ সালের ৫ জুন বুধবার সকাল ৭ ঘটিকার দিকে তার মৃতদেহটি ময়না তদন্ত শেষে তার বাসায় ফিরিয়ে আনা হয়।

## তথ্যসূত্র

## বহিঃসংযোগ

*
*
*

বিষয়শ্রেণী:১৯৮৮-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় নেপথ্য গায়িকা
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় বংশোদ্ভূত মার্কিন অভিনেত্রী
বিষয়শ্রেণী:ভারতে মার্কিন অভিবাসী
বিষয়শ্রেণী:ভারতে ব্রিটিশ অভিবাসী
বিষয়শ্রেণী:ভারতীয় বংশোদ্ভূত ব্রিটিশ ব্যক্তি
বিষয়শ্রেণী:ভারতীয় বংশোদ্ভূত মার্কিন গায়িকা
বিষয়শ্রেণী:লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
বিষয়শ্রেণী:নারী মডেল যিনি আত্মহত্যা করেছেন
বিষয়শ্রেণী:ভারতীয় অভিনেত্রী যিনি আত্মহত্যা করেছেন
বিষয়শ্রেণী:মার্কিন আত্মহত্যাকারী অভিনেত্রী
বিষয়শ্রেণী:ভারতে ফাঁসিতে ঝুলে আত্মহত্যা
বিষয়শ্রেণী:লন্ডনের অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:মুম্বইয়ের নারী মডেল
বিষয়শ্রেণী:নিউ ইয়র্ক শহরের সঙ্গীতশিল্পী
বিষয়শ্রেণী:ভারতীয় মুসলিম
বিষয়শ্রেণী:মার্কিন মুসলিম
বিষয়শ্রেণী:ব্রিটিশ মুসলিম
বিষয়শ্রেণী:২০১৩-এ আত্মহত্যা
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:ব্রিটিশ চলচ্চিত্র অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:লন্ডনের সঙ্গীতশিল্পী
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২০শ শতাব্দীর মার্কিন গায়িকা
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২০শ শতাব্দীর ইংরেজ নারী
বিষয়শ্রেণী:২০শ শতাব্দীর ইংরেজ ব্যক্তি
বিষয়শ্রেণী:২১শ শতাব্দীর ইংরেজ নারী
বিষয়শ্রেণী:২১শ শতাব্দীর ইংরেজ ব্যক্তি
বিষয়শ্রেণী:ভারতে মার্কিন প্রবাসী অভিনেত্রী
মারিনি ডি লিভেরা

**মারিনি ডি লিভেরা** একজন শ্রীলঙ্কান আইনজীবী ও সমাজকর্মী যিনি দেশটির জাতীয় শিশু সুরক্ষা কর্তৃপক্ষের প্রধান হিসেবে দায়িত্ব পালন করেছিলেন। ২০১৯ সালে তিনি মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেছিলেন।

## কর্মজীবন
মারিনি ডি লিভেরা মানবাধিকার বিষয়ে পোস্ট গ্রাজুয়েট ডিপ্লোমা অর্জন করেছেন। এছাড়াও, তিনি লন্ডনের ট্রিনিটি কলেজ, কেমব্রিজ থেকে 'স্পিচ অ্যান্ড ড্রামা'র উপরে ডিগ্রি অর্জন করেছিলেন। দেশটিতে তিনি নারী ও শিশু নির্যাতন নিয়ে কাজ করেছেন।

২০১৭ সালের এপ্রিল মাসে তিনি শ্রীলঙ্কার রাষ্ট্রপতি মাইথ্রিপালা সিরিসেনা কর্তৃক জাতীয় শিশু সুরক্ষা কর্তৃপক্ষের প্রধান নিযুক্ত হন।

২০১৯ সালের মার্চ মাসের ৮ তারিখে শ্রীলঙ্কার নারীদের অধিকার আদায়ে অবদান রাখার জন্য তিনি আন্তর্জাতিক সাহসী নারী পুরস্কার ২০১৯ লাভ করেন। তিনিসহ আরো দশ জন নারী আন্তর্জাতিক সাহসী নারী পুরস্কার ২০১৯ লাভ করেছিলেন। তিনি পুরস্কারটি লাভ করেছিলেন ফিনল্যান্ডের জেসিকা অ্যারোর পরিবর্তে। উল্লেখ্য, জেসিকা অ্যারোর নাম পুরস্কারবিজয়ী তালিকায় আসার পর জানা যায় যে, তিনি মার্কিন প্রেসিডেন্ট ডোনাল্ড ট্রাম্পের একজন সমালোচক। সেজন্য তার পরিবর্তে মারিনি ডি লিভেরাকে আন্তর্জাতিক সাহসী নারী পুরস্কার ২০১৯ প্রদানের সিদ্ধান্ত নেওয়া হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:সিংহলী আইনজীবী
বিষয়শ্রেণী:শ্রীলঙ্কান আইনজীবী
বিষয়শ্রেণী:সিংহলি ব্যক্তি
বিষয়শ্রেণী:২১শ শতাব্দীর নারী আইনজীবী
ক্রুতিকা দেসাই খান

**ক্রুতিকা দেসাই খান** (née **দেসাই**, শৈলীকৃত **ক্রুত্তিকা দেসাই**; জন্ম: ২৩ ফেব্রুয়ারি ১৯৬৮), একটি ভারতীয় চলচ্চিত্র, থিয়েটার এবং টেলিভিশন অভিনেত্রী। তিনি ভারতের প্রথম দিকে নির্মিত টেলিভিশন ধারাবাহিক **বুনিয়াদ** এ মঙ্গলা চরিত্রের জন্য সুপরিচিত। তিনি চন্দ্রকান্ত, মানসি (টক শো), এয়ার হোস্টেস, সুপারহিট মুকব্ল্লা - প্রথম ভারতীয় গণনা প্রদর্শনী অনুষ্টান, হাঙ্গামা - ভ্রমণ বিষয়ক অনুষ্ঠান, নুরজাহান- ঐতিহাসিক, দিওয়ার-হ্যামলেট (স্টার টিভি), জি টিভির ধারাবাহিক রাম মিলায়ে জোড়ি এবং উত্তরণ অভিনয় করেন। তিনি স্টার প্লাসের প্রাত্যহিক অনুষ্ঠান *মেরে আঙ্গনে মে* তে শান্তির দেবী চরিত্রে অভিনয় করেছিলেন, যেট সর্বাধিক সফলতা অর্জন করে এবং দীর্ঘদিন যাবত চলমান অনুষ্ঠানগুলির একটি হিসেবে পরিচিতি লাভ করে। অনুষ্ঠানটি ২০১২ সালের আগস্টে ২ বছরের সফলভাবে চলার পর শেষ হয়।

## ব্যক্তিগত জীবন
হিন্দি চলচ্চিত্র অভিনেতা জয়ন্তের পুত্র এবং অভিনেতা আমজাদ খান এর ভাই ইমতিয়াজ খান দেসাই বিয়ে করেন। এই দম্পতি ১টি কন্যা সন্তান রয়েছে।

## চলচ্চিত্রের তালিকা
;চলচ্চিত্র
**[[Insaaf (1987 film)|ইনসাফ]]* (১৯৮৭) 
**[[দি এডপটেড]]* (২০০১)
**[[দাতাক]]*
**[[টার্ন লেফট এট দ্যা এন্ড অব দ্যা ওয়ার্ল্ড]]* (২০০৪)
**[[Dastak (1996 film)|দস্তক]]*

## টেলিভিশন
* *[[দেখ ভাই দেখ]]*
* *[[Betaal Pachisi (TV series)|বেতাল পচিসি]]*
* *[[বুনিয়াদ]]*
* *[[চন্দ্রমুখি]]*
* *[[Chandrakanta (TV series)|চন্দ্রকথা]]*
* ''জমিন আসমান

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:হিন্দি চলচ্চিত্র অভিনেত্রী
ট্রি রিসমাহারিনি

**ট্রি রিসমাহারিনি** (জন্ম ২০ নভেম্বর ১৯৬১) হচ্ছেন সুরাবায়া-এর ২৩তম ও বর্তমান মেয়র।
**'রিসমা**' নামে তিনি অধিক পরিচিত, তিনি শহরটির ইতিহাসে প্রথম সরাসরি নির্বাচিত এবং প্রথম মহিলা মেয়র।

## শিক্ষা
তিনি সেপুলহ নওপেম্বার ইনস্টিটিউট অফ টেকনোলজি, সুরাবায়া থেকে স্থাপত্যের উপর স্নাতক ডিগ্রী অর্জন করেন এবং শহুরে উন্নয়ন ব্যাবস্থাপনার উপর মাস্টার্স ডিগ্রি অর্জন করেন। ২০১৫-এ সেপুলহ নওপেম্বার ইনস্টিটিউট অফ টেকনোলজি থেকে তাকে ডক্টোরাল ডিগ্রী প্রদান করা হয়।

## কর্মজীবন

### পাবলিক সার্ভিস
তিনি সুরাবায়ার একজন কর্মকর্তা হিসাবে তার কর্মজীবন শুরু করেন। মেয়র নির্বাচিত হওয়ার আগে, তিনি ২০ বছরেরও বেশি সময় ধরে সুরাবায়া শহরের সরকারের সরকারি কর্মকর্তা হিসেবে দায়িত্ব পালন করেন, অবশেষে সুরাবায়া এর প্রোগ্রাম নিয়ন্ত্রণ বিভাগের প্রধান এবং পরবর্তীতে সুরাবায়া ল্যান্ডস্কেপ এবং পরিচ্ছন্নতা বিভাগের প্রধান হন।
সুরাবায়ার ইতিহাসে বেশ সমৃদ্ধ ছিল কিন্তু ট্রি রিসমাহারিনির পূর্বের ধারাবাহিক শাসকদের দ্বারা অবহেলার কারণে শহরটিকে একটি কংক্রিটের ডাম্প হিসাবে বর্ণনা করা হতো।
যখন ট্রি রিসমাহারিনি প্রথম ২০১০ সালে মেয়র নির্বাচিত হন, তখন মেয়র হিসাবে তার নীতিটি ছিল শহরটিতে খালি জমি এবং খোলা জায়গা তৈরি করা। ভিন্ন প্রসঙ্গ নিয়ে সেখানে এখন এগারোটি প্রধান উদ্যান রয়েছে। এছাড়া অনেক পার্কে ওয়াই-ফাই সুবিধা, লাইব্রেরি, ফিটনেস এবং অন্যান্য ক্রীড়া সুবিধা অন্তর্ভুক্ত রয়েছে। সবচেয়ে বিশিষ্ট হল বুংককুল পার্কের রূপান্তর, যা দক্ষিণ পূর্ব এশিয়ার একটি ক্রস-সাংস্কৃতিকভাবে পাবলিক-সম্পৃর্ক্ত পার্ক হিসাবে স্বীকৃত হয়েছে।

## পুরস্কার

তার কর্মজীবনের সময়ে, সুরাবায়া শহরটি "আসিয়ান পরিবেশগতভাবে টেকসই শহর ২০১২" এবং ইন্দোনেশিয়ার সর্বোচ্চ পরিবেশগত পুরস্কার "আদিপুরা কেনকানা" সহ বেশ কয়েকটি পুরস্কার জিতেছে। ফোর্বস ইন্দোনেশিয়া ২০১৩ এ মেয়র রিসমাকে ২০১৩ সালের ১০ জন সবচেয়ে অনুপ্রেরণামূলক মহিলার মধ্যে একজন হিসাবে স্বীকৃতি দেয়। তিনি সম্প্রতি ফরচুন ম্যাগাজিনের বিশ্বের ৫০ জন সর্বশ্রেষ্ঠ নেতার একজন হিসেবে অর্ন্তভুক্ত হয়েছিলেন এবং সিটি মেয়র্স ফাউন্ডেশন নামক একটি শহুরে গবেষণা ইনস্টিটিউট কর্তৃক,  বিশ্বের শীর্ষ মেয়রদের মধ্যে একজন নির্বাচিত হন। মার্চ ২০১৬-এ, তিনি ইসলামী শিক্ষাগত বৈজ্ঞানিক ও সাংস্কৃতিক সংগঠন কর্তৃক প্রদত্ত কায়রো বিশ্ববিদ্যালয়ে "আইডিয়াল মাদার অ্যাওয়ার্ড ২০১৬" ভূষিত হন।

## বিতর্ক
তার পতিতাবৃত্তি বন্ধ করার নীতিটি সহায়তা ও স্বাস্থ্যসেবা কর্মীদের দ্বারা অকার্যকর হিসাবে সমালোচিত হয়েছে এবং যৌন বাণিজ্যের অবসান করার জন্য কিছুই করছে না। তার সমালোচকরা বলছেন যে পতিতাবৃত্তি বন্ধ করা অনেক যৌন কর্মীকে আরও বিপজ্জনক এবং অনিয়মিত অবস্থায় কাজ করতে বাধ্য করে এবং এ কারণে রোগের ঝুঁকি বাড়ে। যদিও তার এই সংষ্কারের পক্ষে ইন্দোনেশিয়ায় অনেক সমর্থনও রয়েছে।
## নির্বাচনী ইতিহাস

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইন্দোনেশিয়ার ব্যক্তি
বিষয়শ্রেণী:সুরাবায়ার মেয়র
বিষয়শ্রেণী:নারী মেয়র
বিষয়শ্রেণী:জাভানীয় ব্যক্তি
নায়লা কবীর

**নায়লা কবীর** () (জন্ম ২৮ জানুয়ারি ১৯৫০)  একজন ভারতে জন্মগ্রহণকারী ব্রিটিশ বাংলাদেশী, যিনি একাধারে সামাজিক অর্থনীতিবিদ, রির্সাস ফেলো ও লেখক। তিনি আন্তজার্তিক নারীবাদী অর্থনৈতিক সংস্থার ভবিষ্যৎ সভাপতি। তিনি দারিদ্র, লিঙ্গসমতা, সামাজিক বিভিন্ন ইস্যুতে কাজ করে থাকেন।

## শৈশব কাল
কাবীর কলকাতা,ভারতে জন্মগ্রহণ করেন। ককিন্ত ততার পরিবার বাংলদেশে স্থান্তারিত হন। তার স্কুল জীবন ককাটে ভারতে। পরবর্তীতে উচ্চ শিক্ষার জন্য তিনি যযুক্তরাজ্যে যান। তিনি লন্ডন ইকোনমিকস স্কুল থেকে বিএসসি এবং লন্ডন বিশ্ববিদ্যালয় কলেজ থেকে এমএসসি করেন।

## ক্যারিয়ার
তিনি ১৯৮৫ সালে *ইনিস্টিটিউট অব ডেবেলপমেন্ট স্টাডিজ* এ রির্সাস ফেলো হিসেবে যোগদান করেন।  পরবর্তীতে তিনি প্রফেশনাল ফেলো হিসেবে কাজ করেন। ২০১০ সালে তিনি স্কুল অব ওরিয়েন্টাল এন্ড আফ্রিকান স্টাডিজ, লন্ডন বিশ্ববিদ্যালয়ে অধ্যাপক হিসেবে যোগদান করেন। ২০১৩ সালে তিনি লন্ডন স্কুল অব ইকোনমিকসে যোগদান করেন। বর্তমানে সেখানে তিনি কর্মরত আছেন।

## আর দেখুন
* ব্রিটিশ বাংলাদেশী ব্যক্তিদের তালিকা
* মহিলা অর্থনৈতিক ব্যক্তিত্বের তালিকা
* ব্রিটিশ বাংলাদেশী
## তথ্যসূত্র

* http://id.loc.gov/authorities/names/n86867179.html
*http://www.iaffe.org/pages/about-iaffe/board-members/ 

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:ব্রিটিশ বাংলাদেশী
বিষয়শ্রেণী:বাংলাদেশী লেখিকা
বিষয়শ্রেণী:ব্রিটিশ লেখিকা
বিষয়শ্রেণী:বাংলাদেশী অর্থনীতিবিদ
বিষয়শ্রেণী:ব্রিটিশ অর্থনীতিবিদ
বিষয়শ্রেণী:বাংলাদেশী কলাম লেখক
বিষয়শ্রেণী:গার্ডিয়ানের সাংবাদিক
বিষয়শ্রেণী:ব্রিটিশ এশীয় লেখক
বিষয়শ্রেণী:লন্ডনের লেখক
বিষয়শ্রেণী:পশ্চিমবঙ্গের ব্যক্তি
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:লন্ডন স্কুল অব ইকোনমিক্সের অধ্যাপক
বিষয়শ্রেণী:বাংলাদেশী লেখক
বিষয়শ্রেণী:পশ্চিমবঙ্গের পণ্ডিত
বিষয়শ্রেণী:বাংলাদেশী নারী শিক্ষায়তনিক ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:ব্রিটিশ কলাম লেখক
মালালাই বাহাদুরি

**মালালাই বাহাদুরি** হলেন আফগানিস্তানের একজন সেকেন্ড লেফটেন্যান্ট এবং আফগান ন্যাশনাল ইন্টারডিকশন ইউনিটের সিনিয়র প্রশিক্ষক। ২০১৩ সালে তিনি মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেছিলেন।

## কর্মজীবন
তিনি প্রথমে টেলিকমিউনিকেশন অপারেটর হিসেবে কর্মজীবন শুরু করলেও ২০০২ সালে তালেবান শাসনামল শেষ হলে দেশটির সামাজিক পুলিশে যোগ দেন। ফলশ্রুতিতে তাকে দেওয়া হয়েছিল মৃত্যুর হুমকি, শারীরিকভাবে  নিগৃহীত হয়েছিলেন তার এক চাচার নিকট থেকে। মৃত্যুর হুমকি এবং শারীরিকভাবে নিগৃহীত হওয়া সত্ত্বেও থেমে থাকেন নি মালালাই বাহাদুরি। তিনি এগিয়ে গিয়েছেন সামনের দিকে।

মালালাই বাহাদুরি আফগানিস্তানের ন্যাশনাল ইন্টারডিকশন ইউনিটের প্রথম নারী সদস্য ছিলেন। তিনি আফগানিস্তানের সবগুলো প্রদেশেই মাদকবিরোধী অভিযানে অংশ নিয়েছেন।

মালালাই বাহাদুরি ২০১৩ সালে  তার সাহসিকতার স্বীকৃতিস্বরূপ মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:আফগান পুলিশ কর্মকর্তা
চিরহরিৎ বনাঞ্চল

উদ্ভিদবিদ্যায় **চিরহরিৎ** হল একটি উদ্ভিদ যার পাতা প্রত্যেক ঋতুতেই সবুজ থাকে। এর বিপরীত হচ্ছে পর্ণমোচী, যার পাতা শীতকালে অথবা শুষ্ক ঋতুতে ঝরে যায়। গুল্ম ও বৃক্ষ, উভয় ধরনের উদ্ভিদই চিরহরিতে বিদ্যমান। চিরহরিৎ উদ্ভিদের মধ্যে রয়েছেঃ

* মোচাকৃতি উদ্ভিদের অধিকাংশ প্রজাতি (যেমন, হেমলক, নীল স্প্রুস, লোহিত সিডার, এবং সাদা/স্কট/জ্যাক পাইন)
* জীবন্ত ওক, *Holly*, এবং সাইকাডের মতোন প্রাচীন নগ্নবীজী
* তুষারমুক্ত জলবায়ুর অধিকাংশ আবৃতবীজী, যেমন ইউক্যালিপটাস, এবং বৃষ্টিবনের উদ্ভিদ

চিরহরিৎ উদ্ভিদের পাতার অস্তিত্ব কয়েক মাস থেকে শুরু করে (পুরোনো পাতা ঝরার সাথে সাথে অবিরত নতুন পাতা গজাতে থাকে) কয়েক দশক পর্যন্ত বিদ্যমান থাকতে পারে। 

## তথ্যসূত্র

বিষয়শ্রেণী:বন্যপ্রাণী
বিষয়শ্রেণী:আবাসভূমি
বিষয়শ্রেণী:বাসস্থান
ইজার নদী

**ইজার** হলো টাইরল, অস্ট্রিয়া এবং বাভারিয়া, জার্মানিতে অবস্থিত একটি নদী। এর উৎস হলো টাইরোলে আল্পসের কারওয়েন্ডাল রেঞ্জ; মিটেনওয়াল্ড এর পাশ দিয়ে এটি জার্মানিতে প্রবেশ করে এবং ব্যাড টোলজ্, মিউনিখ এবং ল্যান্ডশাট হয়ে দানিউব সাথে মিলিত হয়। দানিউব, ইন্, এবং মেইন নদীর পর  দৈর্ঘ্য নিয়ে ইজার হলো বাভারিয়ার চতুর্থ দীর্ঘ্য নদী। ইনের পর এটি জার্মানির দ্বিতীয় গুরুত্বপূর্ণ দানিউবের উপ-নদী।

## নামকরণ

একটি তত্ত্ব অনুযায়ী *ইজার* নাম এসেছে hypothetical ইন্দো-ইউরোপীয় মূল **es (এস)* অথবা **is (ইজ)* থেকে, যার অর্থ "প্রবাহিত পানি" এবং পরে এর অর্থ পরিবর্তীত হয়ে দাড়ায় জমাট পানি। অন্য একটি পুরনো তত্ত্ব হলো যে, এটি সেল্টিক শব্দ থেকে এসেছে এবং *ইজার* নামটি হলো is a construction of the Celtic stems *ওয়াইএস* "দ্রুত, মুষলধার" এবং *উরা* "পানি, নদী". অন্য একটি ব্যাখ্যা অনুযায়ী ইজার নদীর ক্রমাগত পরিবর্তনশীল জলস্তর বোঝাতে *ওয়াইএস* শব্দটির অর্থ "উঁচু" অথবা "নিচু" According to another interpretation *ys* may mean "high" as well as "low", referring to the rapidly changing water level in the river Isar. In the ancient settlement area of the Celts several related river names can be found:

* জিজিরা (চেক রিপাবলিক)
* ইসিরি (ফ্রান্স)
* ইসেল (অস্ট্রিয়া)
* ইজসেল (নেদারল্যান্ডস)
* ইঝজার (বেলজিয়াম)
* এইসাক / ইসারকো (ইতালি)
* ইসার (বরগোস প্রদেশের স্পেনীয় শহর)

It may be possible that the ancient name of the lower part of the river Danube, Ister, has the same source. Newer interpretations relate it to the Proto-Basque particle **(w)its-*, "water", also seen in similar but otherwise unexplained river names, such as Vézère, Vizela, Weser and Vistula.

## তথ্যসূত্র

বিষয়শ্রেণী:অস্ট্রিয়ার নদী
বিষয়শ্রেণী:জার্মানির নদী
বিষয়শ্রেণী:ইউরোপের আন্তর্জাতিক নদী
সার্লোট্টা স্লাইটার

**সার্লোট্টা স্লাইটার** হলেন একজন সুইডিশ কূটনীতিক যিনি বর্তমানে বাংলাদেশে নিযুক্ত সুইডেনের রাষ্ট্রদূত হিসেবে দায়িত্ব পালন করছেন। ২০১৭ সালের সেপ্টেম্বরে তিনি ঢাকার সুইডেন দূতাবাসে রাষ্ট্রদূত হিসেবে যোগদান করেন। এরপূর্বে তিনি থাইল্যান্ডের ব্যাংককে অবস্থিত সুইডেন দূতাবাসের উপপ্রধান হিসেবে দায়িত্ব পালন করেন।

## প্রারম্ভিক জীবন
স্লাইটার ১৯৮৪ সালে স্টকহোম বিশ্ববিদ্যালয়ে ফরাসি ভাষা ও সাহিত্যে শিক্ষা লাভ করেন। ১৯৮৫ থেকে ১৯৮৯ সাল পর্যন্ত তিনি উপসালা বিশ্ববিদ্যালয় থেকে আইন বিষয়ে মাস্টার্স ডিগ্রি অর্জন করেন। তিনি ১৯৮৯ থেকে ১৯৯০ সালে টরন্টো বিশ্ববিদ্যালয় থেকেও একই বিষয়ে মাস্টার্স ডিগ্রি লাভ করেন।

## কর্মজীবন
স্লাইটার ১৯৯৭ সালে সুইডেন পররাষ্ট্র মন্ত্রণালয়ে যোগদান করেন। ২০১০ ও ২০১১ সালে সংক্ষিপ্ত সময়ের জন্য অটোয়া ও মেক্সিকো সিটির সুইডেন দূতাবাসে অ্যাসাইনমেন্টে কাজ করেন। ২০০১ সালের সেপ্টেম্বর থেকে ২০১৫ সালের আগস্ট পর্যন্ত জাতিসংঘের ইউরোপীয় ইউনিয়ন প্রতিনিধিদলের *মানবাধিকার ও সামাজিক সম্পর্ক* বিভাগের প্রধান ছিলেন। ২০১৫ সালের আগস্ট থেকে ২০১৭ সালের সেপ্টেম্বর পর্যন্ত তিনি থাইল্যান্ডের ব্যাংককে অবস্থিত সুইডেন দূতাবাসের উপপ্রধান হিসেবে দায়িত্ব পালন করেন এবং ২০১৭ সালের সেপ্টেম্বরে তাকে ঢাকায় সুইডেনের রাষ্ট্রদূত হিসেবে নিযুক্ত করা হয়।

## তথ্যসূত্র

বিষয়শ্রেণী:সুইডেনের কূটনীতিক
বিষয়শ্রেণী:জীবিত ব্যক্তি
বিষয়শ্রেণী:কূটনীতিবিদ
বিষয়শ্রেণী:রাষ্ট্রদূত
বিষয়শ্রেণী:১৯৬৫-এ জন্ম
বিষয়শ্রেণী:২১শ শতাব্দীর সুয়েডীয় নারী
হান্না এলহেবশি

**হান্না এলহেবশি**  (জন্ম: আনুমানিক ১৯৮৫) হলেন একজন লিবীয় নারী অধিকার কর্মী ও স্থপতি।

## কর্মজীবন
হান্না এলহেবশি লিবিয়ার রাজধানী ত্রিপোলিতে স্থপতি হিসেবে কর্মরত ছিলেন। তার বাবা সামরিক বাহিনীর কমান্ডার ছিলেন।

তিনি রাজনৈতিকভাবে সক্রিয় না থাকলেও আরব বসন্তের সময় লিবিয়ায় সক্রিয় হয়ে ওঠেন। তিনি একজন সাইবারঅ্যাক্টিভিস্টে পরিণত হন। তিনি তুলে ধরেন মুয়াম্মার গাদ্দাফির সময়ে ২০১১ সালে লিবীয় গৃহযুদ্ধের সময় মানুষ নিহত হবার কাহিনি। তিনি বছরের পর বছর ধরে লিবিয়ায় চলে আসা দুঃখ-দুর্দশার কথা দুনিয়াবাসীকে জানিয়েছেন। তিনি 'নুমিদিয়া' ছদ্মনামে কর্মকাণ্ড চালাতেন, যেটি তার বার্বা‌র জাতির প্রতিনিধিত্ব করা ছাড়াও তার পরিচত লুকিয়ে রাখত।
তিনি বিভিন্ন সংবাদমাধ্যমে লিবিয়ার বছরের পর বছর ধরে চলে আসা দুঃখ-দুর্দশার খবর সরবরাহ করতেন। তিনি লিবিয়ায় নারী অধিকার নিয়েও কাজ করেছেন।

তার কর্মকাণ্ডের স্বীকৃতিস্বরূপ তিনি ২০১২ সালে আন্তর্জাতিক সাহসী নারী পুরস্কার লাভ করেন। তিনিসহ আরো দশজন মার্কিন পররাষ্ট্র দফতর থেকে এই পুরস্কার লাভ করেছিলেন। পুরস্কারবিজয়ীরা তিন সপ্তাহ যুক্তরাষ্ট্রে অবস্থান করেছিলেন এবং তারা যুক্তরাষ্ট্রের বিভিন্ন শহরে তাদের অভিজ্ঞতার কাহিনি বর্ণনা করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:লিবীয় নারী
বিষয়শ্রেণী:লিবীয় নারী স্থপতি
বিষয়শ্রেণী:২১শ শতাব্দীর লিবীয় নারী
দীন শরৎ

**দীন শরৎ** (১৮৮৭-১৯৪১) নেত্রকোণা জেলার বাউল গায়ক ও গীতিকার ও সুরকার, যার পুরো নাম ছিলো ‘**শরৎচন্দ্র দেবনাথ**’, আবার কোথাও ‘**শরৎচন্দ্র নাথ**’, আবার কারো মতে ‘**শরৎচন্দ্র দাস**’ জানা গেলেও তিনি সবার কাছে ‘**অন্ধ কবি দীন শরৎ**’ নামে বেশি পরিচিত ছিলেন। 

## জন্ম ও কর্মজীবন
দীন শরৎ চন্দ্র নাথ নেত্রকোণা জেলার কেন্দুয়া উপজেলাধীন সাজিউড়া গ্রামে সাধারণ নাথ পরিবারে ১৮৮৭ খ্রিষ্টাব্দে জন্মগ্রহণ করেন। তার পিতা নাম কুটীশ্বর নাথ। তিনি ছিলেন একজন তাঁর পিতা কুটীশ্বর নাথ ছিলেন একজন খ্যাতিমান বাউল শিল্পী ও সাধারণ কৃষক। শরৎ চন্দ্র নাথ যখন মাতৃগর্ভে তখন তার বাবা কুটীশ্বর নাথ অজানা রোগে মুত্যু বরণ করেন। তাই শরৎ চন্দ্র নাথ জন্মের পর থেকে যেমন ছায়াহীন ছিলেন তেমনি পিতা-মাতার ¯েœহ-মমতা থেকেও মায়াহীন ছিলেন। পরিবারের কেউ হয়তো দায়িত্ববোধের ভেতর থেকে গৌরী আশ্রমের হাওলা করেছিলেন তাকে। যে সময়ে একটা প্রান্তিক ছেলে মুক্ত বিহঙ্গের মত উড়েঘুরে সে সময়ে শরৎ চন্দ্র নাথ ছিলেন সিদ্ধগুরুর ধর্মগড়ে । তাই গুরু সচ্চিদানন্দ শ্রীশ্রীমৎ ভারত ব্রহ্মচারীর শিষ্যত্ব গ্রহণ করে ঠাঁই নিলেন দীন শব্দের আকরে। গুরুবিদ্যায় অন্তসার বালকটি ভাবের সুরা পান করে পৌরষত্বের অধিকারী হলে সুর আর কথার পরিপক্বতার বাকি থাকে কই। গুরুবিদ্যাও অক্ষরজ্ঞানের উপরে ছিল বিধায় স্বহস্তে ওঠেছিল কাগজ কলমের ছাঁক-জালি। যৌবনের ঔজ্জ¦লতায় আহরিত সূধা যেন ফিনকি দিয়ে ওঠেছিল তার চারা বপন বীজতলায়। আর জ্ঞানগুরু তার নিষ্ঠাতেই বিনিময় করেছিলেন তাছাওফের ঐশ্বরিক আলো।

দীন শরৎ অন্ধ ছিলেন না, তার অনেক প্রমাণ নিয়েছেন সজলকান্তি সরকার। যারা দীন শরৎকে সাক্ষাতে পেয়েছিলেন, সজলকান্তি সরকার পেয়েছেন তাদের সাক্ষাত। তিনি এই প্রমাণকে আরও দৃঢ় করেছেন কয়েকটি ভিডিও ফোটেজের মাধ্যমে। যে বা যারা প্রত্যক্ষ বা পরোক্ষদর্শী ছিলেন তাদের চ্যালেঞ্জিং কতটা শক্ত তা ফোটেজটি দেখলে অনুমিত হয়। কারণ তিনি দীন শরৎ’র কিঞ্চিৎ জীবন কথা হলেও সঠিকভাবে তুলে এনছেন। তার মাধ্যমে দীন শরৎ’র প্রায় পুরোপরি গানও ওঠে এসেছে উল্লেখিত গ্রন্থে।

দীন শরৎ’র বাউল গান ও এসলাম সঙ্গীতে রচিত প্রত্যেকটি গান গুরুধারা ও শিষ্যধারা সংবলিত দুটি গ্রন্থ। বিশেষ করে তার রচিত এসলাম সঙ্গীতে অসাম্প্রদায়িকতার পরিচয় ফোটে ওঠেছে। গান রচনায় তিনি কখনো অবুঝ শিষ্য হয়ে কোমল হৃদয়ের আরতি পেশ করেছেন গুরুর নিকট আবার কখনো বিজ্ঞ গুরুর পরিচয় দিয়ে শিষ্যের মনোবাসনা পূরণ করে দিয়েছেন। বাউল গান রচনায় এ যেন নতুন কোন ধারার প্রবর্তন সৃষ্টি করেছেন দীন শরৎ। দীন শরৎ ১৩৪৮ বঙ্গাব্দে ইহলোক ত্যাগ করেন।

## তথ্যসূত্র

## বহিঃসংযোগ

বিষয়শ্রেণী:বাউল
বিষয়শ্রেণী:বাঙালি হিন্দু
বিষয়শ্রেণী:লোকসঙ্গীত শিল্পী
বিষয়শ্রেণী:নেত্রকোণা জেলার ব্যক্তি
বিষয়শ্রেণী:বাঙালি সুরকার
বিষয়শ্রেণী:সাধক
অ্যাভেঞ্জার্স: ইনফিনিটি ওয়ার (সাউন্ডট্রেক)

***অ্যাভেঞ্জার্স: ইনফিনিটি ওয়ার (আসল মোশন পিকচার সাউন্ডট্রেক)*** হলো মার্ভেল স্টুডিওসের চলচ্চিত্র অ্যাভেঞ্জার্স: ইনফিনিটি ওয়ার চলচ্চিত্রটির জন্য চলচ্চিত্রের স্কোর যা অ্যালেন সিলভেস্ট্রি দ্বারা রচিত। হলিউড রেকর্ডস ২৭ই এপ্রিল, ২০১৮-তে ডিজিটাল পদ্ধতিতে এবং ভৌত বিন্যাসে ১৮ই মে, ২০১৮-তে সাউন্ডট্রেক অ্যালবামটি মুক্তি দেয়।
## সঙ্গীত তালিকা
অ্যালেন সিলভেস্ট্রি দ্বারা সকল সঙ্গীতগুলি রচনাকৃত।

অ্যালেন সিলভেস্ট্রি দ্বারা সকল সঙ্গীতগুলি রচনাকৃত।

## তালিকানুসারে

## তথ্যসূত্র

বিষয়শ্রেণী:অ্যাবি রোড স্টুডিওসে রেকর্ডকৃত অ্যালবাম
মৌমিনা হোসেইন দারার

**মৌমিনা হোসেইন দারার** হলেন জিবুতির একজন পুলিশ কর্মকর্তা, যিনি সন্ত্রাসবাদ বিরোধী কর্মকাণ্ডের জন্য পরিচিত। তিনি ২০১৯ সালে মার্কিন পররাষ্ট্র দফতর থেকে আন্তর্জাতিক সাহসী নারী পুরস্কার লাভ করেন।

## জীবনী
মৌমিনা হোসেইন দারার ১৯৯০ সালের জুন মাসের ১ তারিখে জিবুতির আলি সাবিয়েহতে জন্মগ্রহণ করেন। তার বাবা মায়ের আট সন্তানের মাঝে তিনি ছিলেন সবচেয়ে বড়।

২০১৩ সালে তিনি জিবুতির পুলিশ বিভাগে যোগ দেন। খুব তাড়াতাড়িই তিনি সন্ত্রাসবাদ বিরোধী কর্মকাণ্ডে দক্ষ হয়ে ওঠেন এবং জ্যেষ্ঠ তদন্তকারী পদে পদোন্নতি পান। তিনি দেশটিতে আল-শাবাব সন্ত্রাসীগোষ্ঠীর দমনে অবদান রেখেছিলেন। ফলে জিবুতীয় জাতীয় পুলিশ (ডিএনপি) ২০১৪ সালে দেশটিতে 'লা চাওমিয়েরে হামলা' সংঘটিত হবার পরবর্তী সময়ে বহু পরিকল্পিত সন্ত্রাসী হামলা প্রতিরোধ করতে সমর্থ হয়। এছাড়াও, তিনি শিশু ও নিজ জাতিগোষ্ঠীর জন্য দাতব্য কাজেও অংশ নিয়েছেন।

২০১৯ সালের মার্চ মাসের ৭ তারিখে তিনি তার কর্মকাণ্ডের স্বীকৃতিস্বরূপ আন্তর্জাতিক সাহসী নারী পুরস্কার গ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:জিবুতীয় নারী
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:নারী পুলিশ কর্মকর্তা
ইলাইয়ারাজা

**ইলাইয়ারাজা** (জন্ম: ১৯৪৩) হচ্ছেন ভারতের তামিল চলচ্চিত্র শিল্পের একজন খ্যাতিমান সঙ্গীতজ্ঞ। তিনি পাঁচটি জাতীয় চলচ্চিত্র পুরস্কার জিতেছিলেন ভালো সঙ্গীত পরিচালনার জন্য।

ইলাইয়ারাজার জন্ম ১৯৪৩ সালের জুন মাসের ২ তারিখ তামিলনাড়ু প্রদেশের তেনি জেলার পানাইপুর গ্রামে হয়েছিলো। তার জন্মনাম জ্ঞানদাকৃষ্ণ হলেও বিদ্যালয়ে ভর্তিকালে তার পিতা তার নাম ইলাইয়ারাজা রেখেছিলেন।

সঙ্গীত পরিচালক শচীন দেব বর্মণ এবং সলিল চৌধুরীর অধীনে ইলাইয়ারাজা সঙ্গীত বিষয়ে প্রাথমিক জ্ঞান লাভ করেছিলেন, পরে তিনি তামিল সঙ্গীত পরিচালক এম এস বিশ্বনাথের কাছে সঙ্গীত শিক্ষা গ্রহণ করেছিলেন। ১৯৭৬ সালে মুক্তিপ্রাপ্ত তামিল চলচ্চিত্র *আনারকলি* দ্বারা ইলাইয়ারাজার সঙ্গীত পরিচালনা জীবন শুরু হয়, আশির দশকের প্রারম্ভেই তিনি তামিল চলচ্চিত্র জগতে জনপ্রিয়তা পেয়ে যান।
## তথ্যসূত্র

## বহিঃসংযোগ
* 

বিষয়শ্রেণী:১৯৪৩-এ জন্ম
বিষয়শ্রেণী:২০শ শতাব্দীর ভারতীয় সুরকার
বিষয়শ্রেণী:ভারতীয় তামিল ব্যক্তি
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:তামিল সঙ্গীতজ্ঞ
বিষয়শ্রেণী:তামিল চলচ্চিত্র সঙ্গীত সুরকার
বিষয়শ্রেণী:শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:তেলুগু চলচ্চিত্র সঙ্গীত সুরকার
বিষয়শ্রেণী:জীবিত ব্যক্তি
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:২০শ শতাব্দীর ধ্রুপদী সুরকার
বিষয়শ্রেণী:২১শ শতাব্দীর ধ্রুপদী সুরকার
বিষয়শ্রেণী:ভারতীয় গায়ক
বিষয়শ্রেণী:চেন্নাইয়ের সঙ্গীতজ্ঞ
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:নন্দী পুরস্কার বিজয়ী
বিষয়শ্রেণী:ভারতীয় নেপথ্য গায়ক
বিষয়শ্রেণী:ভারতীয় পুরুষ সঙ্গীতজ্ঞ
বিষয়শ্রেণী:শিল্পকলায় পদ্মবিভূষণ প্রাপক
বিষয়শ্রেণী:ভারতীয় পিয়ানোবাদক
বিষয়শ্রেণী:রাজ্যসভার মনোনীত সদস্য
ফারহিও ফারাহ ইব্রাহিম

**ফারহিও ফারাহ ইব্রাহিম** (, ) হলেন সোমালিয়ার একজন নারী অধিকার কর্মী ও উদ্যোক্তা। নারী অধিকার ও নারী প্রজনন স্বাস্থ্য নিয়ে কাজ করে চলেছেন তিনি।

## জীবনী
ফারহিও ফারাহ ইব্রাহিম জন্মেছিলেন সোমালিয়ার এক মুসলিম পরিবারে, ১৯৮২ ও ১৯৮৩ সালের মাঝামাঝি সময়ে। নব্বইয়ের দশকে সোমালিয়ায় গৃহযুদ্ধ চলাকালে তার দাদাকে হত্যা করা হয়েছিলেন, তার মা হয়েছিলেন নির্যাতিতা। অতঃপর, ১৯৯২ সালে তিনি ও তার পরিবার কেনিয়ায় চলে যায়।

অষ্টম শ্রেণীতে পড়াকালীন সময়ে তাকে স্কুল ছাড়তে হয়েছিল। তার সাথে তার থেকে বয়সে অনেক বড় এক ব্যক্তির বিয়ে ঠিক হয়েছিল। তিনি এই অসম বিয়ে থেকে বাঁচতে পরিবার থেকে বিচ্ছিন্ন হন।

২০০২ সালে কেনিয়ার জাতীয় গির্জা পরিষদের প্রজনন স্বাস্থ্যবিষয়ক প্ররোচক হিসেবে নিযুক্ত হন। তিনি এরপর এইচআইভি/এইডস পরীক্ষাবিষয়ক কর্মকাণ্ড পরিচালনা করতে থাকেন। এছাড়াও, তিনি কাজ করেছেন পরিবার পরিকল্পনা নিয়ে, কাজ করেছেন নারী খৎনার বিরুদ্ধে। তার কর্মকাণ্ড তার পরিবার ও তার রক্ষণশীল সমাজব্যবস্থাকে চিন্তিত করেছিল। এসবের দরুন তাকে কেনিয়ার জাতীয় গির্জা কাউন্সিলের চাকরিটা ছাড়তে হয়েছিল।

২০০৮ সালে তিনি উদ্যোক্তা হিসেবে যাত্রা শুরু করেন। এছাড়াও, তিনি নারী ও কিশোরীদের অধিকার নিয়ে কাজ করে চলেছেন।

## সম্মাননা
তার কর্মকাণ্ডের স্বীকৃতিস্বরূপ তাকে ২০০৮ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:১৯৮০-এর দশকে জন্ম
বিষয়শ্রেণী:সোমালি নারী সক্রিয়কর্মী
দিলরুবা জেড আরা

**দিলরুবা জেড. আরা** (জন্ম: ২০ নভেম্বর ১৯৫৭) হলেন একজন সুইডিশ বাংলাদেশি লেখিকা, ঔপন্যাসিক, শিল্পী, শিক্ষাবিদ এবং অনুবাদক।

## পরিবার
আরা বাংলাদেশের জন্মগ্রহণ করেন। তার পিতা শাহেদ আলী ভাষা আন্দোলনে অংশগ্রহণ করেন। তিনি অনুবাদক ছিলেন এবং *গ্যাব্রিয়েল উইংস* এর জন্য বাংলা একাডেমি পুরস্কার লাভ করেন। তার মা প্রফেসর কেমন আরাও নামকরা লেখক এবং ভাষা আন্দোলনের অংশগ্রহণকারী ছিলেন। তিনি বর্তমানে অবসরপ্রাপ্ত।

## ক্যারিয়ার
* প্রথম উপন্যাস *আ লিস্ট অব অফেন্সেস* ২০০৬ সালে প্রকাশিত হয়।
* দ্বিতীয় উপন্যাস *ব্লেইম* ২০১৫ সালে প্রকাশিত হয়।
* গল্পসমগ্র *ডিটাচড বিলংয়িং* ২০১৬ সালে প্রকাশিত হয়।
* শাহেদ আলীর *সিলেক্টেড শর্ট স্টোরিজ* অনুবাদ করেন ২০০৬ সালে প্রকাশিত হয়।

## শিক্ষা
স্নাতক: লুন্ড বিশ্ববিদ্যালয়,সুইডেন।
আলমা ম্যাটার: ইউনিভার্সিটি অব গোথেনবার্গ, সুইডেন।

### ভাষা
* বাংলা – স্বাচ্ছন্দ্য
* ইংরেজি– স্বাচ্ছন্দ্য
* সুইডিশ – স্বাচ্ছন্দ্য

## গ্রন্থসমূহ
### গ্রন্থ
* *আ লিস্ট অব অফেন্সেস* (২০০৬).
* *ব্লেইম* (২০১৫).
* *ডিটাচড বিলংয়িং* (২০১৬).

### ছোটগল্প
*[[দ্য চট্টহচ্ছে রিভিউ|চট্টহচ্ছে রিভিউ]]*, *ড্রাঙ্কেন বোট*, *এশিয়া রাইটার্স*, *ডেমোক্রেটিক ওয়ার্ল্ড ম্যাগাজিন*, *[[সুইডিশ ইনস্টিটিউট]]*, *[[দ্য ডেইলি স্টার]]*, *শিপরাইটস রিভিউ* এবং *ভিস্তা*য় তার ছোটগল্প প্রকাশিত হয়।

## ব্যক্তিজীবন
১৯৭৮ সালে তিনি সুইডেনে যান এবং ২০০৭ সাল পর্যন্ত তার বিশ্ববিদ্যালয়ের শহর লুন্ডে বসবাস করেন। তার ছেলে নাভিদ একজন স্থপতি। সে ম্যালমো শহরে থাকেন এবং সেখানেই কর্মরত আছেন। তার মেয়ে তানিয়া রয়েল ইনস্টিটিউট অব টেকনোলজির ছাত্র। সে স্টকহোমে বসবাস করেন। আরা ঢাকায় প্রায়শই আসেন। বনানীতে তার মা প্রফেসর কেমন আরা থাকেন। তার বাবা শাহেদ আলী ২০০১ সালে পরলোকগমন করেন।

## তথ্যসূত্র

## বহিঃসংযোগ
* 
* Interview with Dilruba Z. Ara at The Daily Observer, Bangladesh
* Published works at WorldCat Identities
* Princeton University Library Catalogue
* Dilruba Z. Ara speaks at Independent University, Bangladesh
* Books by Dilruba Z. Ara at The University Press Limited
* Book review (La Lista de Ofensas) at Oceano Publishing House, Mexico
* Book review (La Lista de Ofensas) at La Librería de Javier, Madrid
* Bangladeshi Writers Abroad at Bangladesh Circle
* The Mosque-Yard Imam  by Dilruba Z. Ara at Democratic World, India
* Affection by Dilruba Z. Ara at Drunken Boat, USA

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার লেখক
বিষয়শ্রেণী:বাংলাদেশী লেখিকা
বিষয়শ্রেণী:অনুবাদক
বিষয়শ্রেণী:শিক্ষাবিদ
মাশিয়াত রহমান

**মাশিয়াত তাসনিম রহমান** (জন্ম ২৪ই আগস্ট ১৯৯১) হচ্ছেন একজন বাংলাদেশী মডেল, টেলিভিশন ব্যক্তিত্ব, এবং অভিনেত্রী।  তিনি লাক্স-চ্যানেল আই সুপারস্টার এর ২০১০ সংস্করণে তার অংশগ্রহণের জন্য ব্যাপকভাবে পরিচিত।

## প্রারম্ভের জীবন

মাশিয়াতের জন্ম রংপুরে ২৪ আগস্ট, ১৯৯১-এ। তিনি তার পিতামাতা এবং একজন ভাই নিয়ে একটি ছোট পরিবারে বড় হয়ে ওঠেন। তিনি ক্যান্টনমেন্ট পাবলিক স্কুল অ্যান্ড কলেজ, সৈয়দপুর থেকে মাধ্যমিক স্কুল সার্টিফিকেট (এসএসসি) পরীক্ষায় উত্তীর্ণ হন এবং রাজউক উত্তরা মডেল কলেজ থেকে উচ্চ মাধ্যমিক সার্টিফিকেট (এইচএসসি) পরীক্ষা দেন, ঢাকার নর্থ সাউথ বিশ্ববিদ্যালয় থেকে বিবিএ সম্পূর্ণ করেন। ২০১৩-এ, তিনি ইউনিভার্সিটি অব লিবারেল আর্টস বাংলাদেশ (ইউএলএল) এর মিডিয়া স্টাডিজ অ্যান্ড জার্নালিজম বিভাগে ভর্তি হন।

## কর্মজীবন
মাশিয়াত রহমান লাক্স-চ্যানেল আই সুপারস্টার-এর ২০১০ প্রতিযোগিতায় চতুর্থ স্থান লাভ করে স্পটলাইটে এসেছিলেন। সালাউদ্দিন লাভলুর 'তৃতীয় পুরুষ' নাটকে চঞ্চল চৌধুরীর বিপরীতে অভিনেত্রী হিসেবে তার অভিষেক ঘটে। তারপরে তিনি দুই ডজন সিরিয়াল এবং একক পর্বের নাটকগুলিতে টিভিতে হাজির হয়েছেন।

মাশিয়াত টিভি প্রোগ্রামগুলোতে হোস্টিং করেছিলেন, যার মধ্যে রয়েছে "পেপসি চেঞ্জ দ্য গেম" এবং "স্টাইল অ্যান্ড ফ্যাশন"।

তিনি কনফিডেন্স সয়াবিন তেল, প্রান লিচি ক্যান্ডি, প্রান সানি অরেঞ্জ জুস, এবং এয়ারটেলেন জন্য টিভি বিজ্ঞাপনগুলিতে অংশগ্রহণ করেছেন।

## অর্জন

## তথ্যসূত্র

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:রংপুর জেলার ব্যক্তি
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:নর্থ সাউথ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব লিবারেল আর্টস বাংলাদেশের প্রাক্তন শিক্ষার্থী
বিষয়শ্রেণী:১৯৯২-এ জন্ম
মেরি আকরামি

**মেরি আকরামি** হলেন আফগানিস্তানের নারী দক্ষতা উন্নয়ন কেন্দ্রের পরিচালক। ২০০৭ সালে তিনি তার কর্মকাণ্ডের স্বীকৃতিস্বরূপ লাভ করেছিলেন আন্তর্জাতিক সাহসী নারী পুরস্কার। এছাড়াও ২০১৬ সালে 'অনুপ্রেরণাদায়ী ও প্রভাবশালী' বিভাগে তিনি *বিবিসি ১০০ নারী* র তালিকায় স্থান পেয়েছিলেন।

## কর্মজীবন
মেরি আকরামি ২০০১ সালে আফগানিস্তানে তালেবানি শাসনামল শেষ হবার পর জার্মানির বন শহরে আফগানিস্তানের উপর আয়োজিত এক কনফারেন্সের আফগান সুশীল সমাজের প্রতিনিধিত্ব করেছিলেন। ২০০৩ সালে তার নারী দক্ষতা উন্নয়ন কেন্দ্র দেশটির রাজধানী কাবুলে দেশটির প্রথম নারী আশ্রয়কেন্দ্র খোলে। এটি আফগানিস্তানের নারীদের আইনি পরমার্শ, সাক্ষরতা বিষয়ক ক্লাস, মানসিক কাউন্সিলিং ও নারীদের বিভিন্ন রকম প্রশিক্ষণ প্রদান করে থাকে।

মেরি আকরামি দিনের ২৪ ঘণ্টাই মোবাইল ফোনের মাধ্যমে আফগান নারীদের সেবায় নিয়োজিত থাকেন। তার নেতৃত্বের অধীনে নারী দক্ষতা উন্নয়ন কেন্দ্রের সহায়তায় বহু নির্যাতিত আফগান নারী তাদের নির্যাতনকারীদের বিরুদ্ধে প্রকাশ্যে অভিযোগ করেছে এবং নির্যাতনকারীদের বিরুদ্ধে দেশটির আদালতে মামলা দায়ের করেছে, যা রক্ষণশীল আফগান সমাজে পূর্বে শোনা যায় নি। তার প্রগতিশীল কর্মকাণ্ডের জন্য তাকে উগ্রপন্থী গোষ্ঠী হুমকি দেওয়া সত্ত্বেও তিনি থেমে থাকেন নি, তিনি এগিয়ে গিয়েছেন সামনের দিকে।

## সম্মাননা
তার কর্মকাণ্ডের স্বীকৃতিস্বরূপ ২০০৭ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১৬ সালে তিনি 'অনুপ্রেরণাদায়ী ও প্রভাবশালী' বিভাগে *বিবিসি ১০০ নারী* র তালিকায় স্থান পান।

## তথ্যসূত্র

বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:জীবিত ব্যক্তি
বিষয়শ্রেণী:বিবিসি ১০০ নারী
বিষয়শ্রেণী:আফগান নারী অধিকার কর্মী
বিষয়শ্রেণী:১৯৭০-এর দশকে জন্ম
রঘুনাথবাড়ী রেলওয়ে স্টেশন

**রঘুনাথবাড়ী রেলওয়ে স্টেশন** হল  পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায়  অবস্থিত। স্টেশনটি রঘুনাথবাড়ী এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৭৪ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৭ কি.মি. দূরে স্টেশনটি অবস্থিত।

## ইতিহাস
রঘুনাথবাড়ী রেলওয়ে স্টেশনটি পশ্চিমবঙ্গের চামিনাচক-রঘুনাথবাড়ী রোড, রঘুনাথবাড়ী তে অবস্থিত। স্টেশন কোড হল (আরজিএক্স)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি রাজগোদা, পাঁশকুড়া এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, হাওড়া-তমলুক লোকাল, পাঁশকুড়া-দীঘা লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।

## তথ্যসূত্র

## বহিঃসংযোগ

বিষয়শ্রেণী:পূর্ব মেদিনীপুর জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
নিসরিন বারওয়ারী

**নিসরিন বারওয়ারী** (জন্ম ১৯৬৭) হচ্ছেন একজন কুর্দি যিনি কেডিপির রাজনীতিবিদ, ২০০৩ সালে মার্কিনিরা ইরাকে দখল করার পর তিনি পৌরসভা ও গণপূর্ত বিষয়ক মন্ত্রী হিসেবে দায়িত্ব পালন করেন।

## প্রারম্ভের জীবন
বারওয়ারী বাগদাদের একটি কুর্দি পরিবারে জন্মগ্রহণ করেন এবং কুর্দি আন্দোলনের সাথে তার ভাইয়ের জড়িত থাকার কারণে চৌদ্দ বছর বয়সে তাকে কারাগারে পাঠানো হয়েছিল। ১৯৯১ সালে তিনি বাগদাদ বিশ্ববিদ্যালয়-এর স্থাপত্যশিল্পে স্নাতকোত্তর ডিগ্রী অর্জন করেন। ১৯৯১ সালের উপসাগরীয় যুদ্ধের পর, বারওয়ারি একজন বাস্তুচ্যুত ব্যক্তি হিসেবে তুরস্কে পালিয়ে যান।

তিনি ১৯৯১ থেকে ১৯৯৮ সাল পর্যন্ত ইরাকি কুর্দিস্তানে জাতিসংঘের স্থানীয় কার্যালয়ে কাজ করেন। ১৯৯৯ সালে হার্ভার্ড কেনেডি স্কুলে জন প্রশাসন বিষয়ে মাস্টার্স ডিগ্রী লাভের পর তিনি ২০০৩ সাল পর্যন্ত কুর্দিস্তান আঞ্চলিক সরকার পুনর্গঠন ও উন্নয়ন মন্ত্রী হিসেবে দায়িত্ব পালন করেন।

## রাজনৈতিক কার্যক্রম
২০০৩ সালের সেপ্টেম্বরে বারওয়ারিকে ইরাক পৌরসভা ও গণপূর্ত মন্ত্রণালয়ের মন্ত্রী নিয়োগ করা হয়, ইরাকি গভর্নিং কাউন্সিল এর ২৫ জন মন্ত্রীর মধ্যে তিনিই ছিলেন একমাত্র মহিলা। ২০০৪ সালের জুন মাসে তিনি ইরাকি পরিবর্তনকালীন সরকার এর মন্ত্রণালয়ে পুনরায় নিয়োগ পান। জানুয়ারী ২০০৫-এ তিনি ইরাক জাতীয় পরিষদে নির্বাচিত হন, কিন্তু মন্ত্রী হিসাবে তার সদস্যপদ অব্যাহত রাখার জন্য পদত্যাগ করেন।

বারওয়ারী ইরাকে নারীর অধিকার নিয়ে উদ্বেগ প্রকাশ করেছেন। জানুয়ারী ২০০৪-এ, তিনি ইরাকি গভর্নিং কাউন্সিলের রেজোলিউশন ১৩৭ এর বিরুদ্ধে প্রতিবাদে যোগ দেন, যা কিনা ধর্মীয় মতবাদের ভিত্তিতে ইরাকের ব্যক্তিগত স্থিতি আইন তৈরি করে নারীর অধিকারকে হ্রাস করে। বাগদাদে মন্ত্রী হিসেবে তার সময়কালে তিনি বেশ কয়েকটি গুপ্তহত্যা চেষ্টার শিকার হন।

## ব্যক্তিগত জীবন এবং একাডেমী
২০০৪ সালে প্রাক্তন ইরাকি প্রেসিডেন্ট গাজী ইয়ারের সাথে তার বিয়ের কারণে বারওয়ারী বিতর্কের বিষয় ছিলেন, যার কিনা ইতিমধ্যেই অন্য দুই জন স্ত্রী ছিল।

২০০৬ সালে, বারওয়ারি হার্ভার্ড কেনেডি স্কুলে পড়াশোনা করার জন্য ইরাকের রাজনীতি থেকে এক বছর বিরতি নেন। ডার্টমুন্ড বিশ্ববিদ্যালয় থেকে স্পটিয়াল প্ল্যানিংয়ে পিএইচডিও রয়েছে তার।

বারওয়ারি ডুহোক বিশ্ববিদ্যালয়ের সহযোগী অধ্যাপক। তিনি ডুহোক গভর্নোরেটের একটি পরিকল্পনা পরিচালন সমিতির সদস্য এবং এফডব্লিউ-এরও সদস্য, একটি এনজিও প্রতিনিধি যেটি কেআরজি থেকে বিচ্ছিন্ন ইরাকি এবং সিরিয়ার উদ্বাস্তুদের মানবিক সাহায্যের উপর মনোযোগ নিবেশ করে। বারওয়ারি এলইএসের জন্য ইরাকের রাজনৈতিক অর্থনীতির উপর লিখেছেন এবং গবেষণাও করেছেন।

বারওয়ারির ডুহোক অঞ্চলে উৎপাদিত আপেল থেকে তৈরি একটি ভোজ্য পণ্যের কোম্পানি রয়েছে।

## আরও তথ্য
Nisrin Barwari interview with Inclusive Security (2010).

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুর্দি ব্যক্তি
বিষয়শ্রেণী:কুর্দি নারী
বিষয়শ্রেণী:ইরাকের ব্যক্তি
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:ইরাকি কুর্দি ব্যক্তি
বিষয়শ্রেণী:ইরাক সরকারের মন্ত্রী
বিষয়শ্রেণী:বাগদাদের ব্যক্তি
বিষয়শ্রেণী:বাগদাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইরাকি প্রকৌশলী
বিষয়শ্রেণী:২১শ শতাব্দীর ইরাকি নারী রাজনীতিবিদ
বিষয়শ্রেণী:বাগদাদের_রাজনীতিবিদ
ভেরোনিকা সিমোগান

**ভেরোনিকা সিমোগান** (জন্ম: ১৯৬২) হলেন পাপুয়া নিউগিনির একজন নারী অধিকার কর্মী, যিনি দেশটিতে নারীদের প্রতি সহিংসতার বিরুদ্ধে কাজ করে চলেছেন। তার কর্মকাণ্ডের স্বীকৃতিস্বরূপ ২০১৭ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

## জীবনী
ভেরোনিকা সিমোগান জন্মেছিলেন ১৯৬২ সালে, পাপুয়া নিউগিনির পূর্ব সেপিক প্রদেশের রাজধানী শহর উইওয়াকের বয়কিন/দাগুয়া এলাকার উরিপ গ্রামে। তিনি বেসামরিক বিমান পরিবহন প্রশিক্ষণ কলেজে অধ্যয়ন করেছিলেন। সেখান থেকে ১৯৮১ সালে তিনি স্নাতক ডিগ্রি লাভ করেন। তিনি বেসামরিক বিমান পরিবহন বিভাগে ছয় বছর কাজ করেছিলেন।

নিজ গ্রামের অধিবাসীদের অধিকতর উন্নত জীবনব্যবস্থা নিশ্চিত করার জন্য তিনি ১৯৮৬ সালে নিজ গ্রামে ফিরে আসেন। তখন থেকে তিনি সহিংসতার শিকার নারীদের নিয়ে কাজ করে চলেছেন।

২০১২ সালে তিনি 'ফ্যামিলি ফর চেঞ্জ অ্যাসোসিয়েশন' প্রতিষ্ঠা করেন। সংগঠনটির মাধ্যমে তিনি নারীদের প্রতি সহিংসতা দূরীকরণের জন্য কাজ করে চলেছেন।

## সম্মাননা
তার কর্মকাণ্ডের স্বীকৃতিস্বরূপ তিনি আন্তর্জাতিক সাহসী নারী পুরস্কার ২০১৭ লাভ করেছিলেন। তার নামটি প্রস্তাব করেছিলেন পাপুয়া নিউগিনিতে নিযুক্ত তৎকালীন মার্কিন রাষ্ট্রদূত ক্যাথেরিন এবার্ট-গ্রে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
শুকরিয়া আসিল

**শুকরিয়া আসিল** হলেন আফগানিস্তানের একজন নারী অধিকার কর্মী, যিনি দেশটিতে নারী অধিকার নিয়ে কাজ করে চলেছেন। তার কর্মকাণ্ডের স্বীকৃতিস্বরূপ ২০১০ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

## কর্মজীবন
শুকরিয়া আসিল ২০০৯ সালে আফগানিস্তানের বাঘলান প্রদেশের  তিন নারী শিক্ষকের বরখাস্তের আদেশ প্রত্যাহার করতে অবদান রেখেছিলেন, যাদেরকে তিনি মিথ্যা সাজানো ঘটনায় বরখাস্ত করেছিল দেশটির শিক্ষা মন্ত্রণালয়। ২০১০ সালে তিনি বাঘলান প্রাদেশিক পরিষদের একজন নারী সদস্য হিসেবে দায়িত্ব পালন করেছিলেন। উল্লেখ্য, তিনিসহ আরো চারজন নারী তখন বাঘলান প্রাদেশিক পরিষদের সদস্য ছিলেন। ২০১২ সালে তিনি বাঘলান প্রদেশের সংস্কৃতি ও তথ্য বিভাগের প্রধান ছিলেন।

তিনি গণধর্ষণের শিকার এক কিশোরীকে তার পরিবারের কাছে ফেরত পাঠাতে সরাসরি হস্তক্ষেপ করেছিলেন। গণধর্ষণের শিকার হওয়া ঐ কিশোরীকে পরিত্যাগ করেছিল তার পরিবার। শুকরিয়া আসিলের প্রচেষ্টায় ঐ কিশোরীকে গ্রহণ করেছিল তার পরিবার। তিনি বাঘলান প্রদেশের তৎকালীন গভর্নরের নিকট হতে বিষয়টিতে হস্তক্ষেপের ব্যাপারে নিরুৎসাহিত হলেও তিনি তার কথায় কর্ণপাত করেন নি।

তিনি আফগানিস্তানে নারী অধিকার নিয়ে কাজ করে চলেছেন। তিনি আফগান নারীদের নিয়ে নেটওয়ার্কিং গ্রুপ তৈরি করা ছাড়াও নারীদের ড্রাইভিং স্কুল ও মেয়ে শিশুদের মাঝে শিক্ষার প্রসার নিয়ে কাজ করে চলেছেন।

তিনি তার কর্মকাণ্ডের জন্য সন্ত্রাসবাদী গোষ্ঠীর নিকট থেকে অপহরণের হুমকি পেয়েছেন, আরো পেয়েছেন মৃত্যুর হুমকি। ফলশ্রুতিতে তাকে বসবাসের ঠিকানা পরিবর্তন করতে হয়েছে।

## সম্মাননা
তার কর্মকাণ্ডের স্বীকৃতিস্বরূপ ২০১০ সালে তিনি আন্তর্জাতিক সাহসী নারী পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:আফগান নারী অধিকার কর্মী
বিষয়শ্রেণী:আফগান সক্রিয়কর্মী
শাদ বেগম

**শাদ বেগম** হলেন পাকিস্তানের একজন সামাজিক কর্মী। তিনি জন্মেছিলেন এক ধার্মিক মধ্যবিত্ত পরিবারে। তিনি ছিলেন তার পরিবারের প্রথম নারী, যিনি বিশ্ববিদ্যালয়ে পড়েছিলেন। তিনি তার সামাজিক কর্মকাণ্ডে সবসময় বাবা, ভাই, স্বামীর সহযোগিতা পেয়েছেন বলে অভিহিত করে থাকেন।

## কর্মজীবন
শাদ বেগম তার এলাকার নারীদের উন্নতির জন্য ১৯৯৪ সালে 'অ্যাসোসিয়েশন ফর বিহেভিয়ার অ্যান্ড নলেজ ট্রান্সফর্মেশন' গঠন করেছিলেন। প্রথম দিকে সংগঠনটি 'আঞ্জুমান বেহবুদ-ই-খাওয়াতিন তালাশ' নামে পরিচিত ছিল। তিনি তার এলাকার রক্ষণশীল সমাজ থেকে বহু বাধা বিপত্তির সম্মুখীন হয়েছিলেন। তার এলাকায় তালেবানদের আবির্ভাব ঘটলে তিনি অজ্ঞাত সশস্ত্র ব্যক্তিদের নিকট থেকে তিনি হুমকির সম্মুখীন হন এবং সংগঠনটির অফিস পেশোয়ারে স্থানান্তর করেন।

অ্যাসোসিয়েশন ফর বিহেভিয়ার অ্যান্ড নলেজ ট্রান্সফর্মেশন তার এলাকার নারী শিক্ষা, রাজনৈতিক সচেতনতা ও স্বাস্থ্য সচেতনতা নিয়ে কাজ করে চলেছে। এছাড়াও সংগঠনটি সাঁকো নির্মাণ, টিউবওয়েল স্থাপন, ইঁদারা খনন, রাস্তা নির্মাণ, স্থানীয় ব্যবসায়ীদের জন্য ক্ষুদ্রঋণের ব্যবস্থা করা ছাড়াও মাঠ পর্যায়ে নারীদের দক্ষতা বৃদ্ধিতে অবদান রেখে চলেছে। সংগঠনটি পাকিস্তান ও পাকিস্তানের বাইরের দেশ থেকে অনুদান পেয়ে থাকে।

## পুরস্কার

২০১২ সালে তার কর্মকাণ্ডের স্বীকৃতিস্বরূপ আন্তর্জাতিক সাহসী নারী পুরস্কার লাভ করেছিলেন। তিনি সে বছরের ৮ মার্চ পুরস্কার গ্রহণ করেছিলেন। তিনি এসেছেন এক রক্ষণশীল এলাকা থেকে, যেখানে খুব অল্পসংখ্যক নারী বাড়ির বাইরে কাজ করেন। সেজন্য নিরাপত্তা ইস্যুর দরুন তিনি কিছু সাংবাদিককে তার পুরস্কার লাভের খবর না ছড়াতে অনুরোধ করেছিলেন।

## তথ্যসূত্র

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:১৯৭৪-এ জন্ম
বিষয়শ্রেণী:পাকিস্তানি সমাজকর্মী
বিষয়শ্রেণী:পশতু ব্যক্তি
বিষয়শ্রেণী:পশতু নারী
শ্রেষ্ঠ নৃত্যপরিচালক বিভাগে জি সিনে পুরস্কার

**শ্রেষ্ঠ নৃত্যপরিচালক বিভাগে জি সিনে পুরস্কার** নির্ণায়কদের দ্বারা নির্বাচিত করা হয় এবং অনুষ্ঠানে বিজয়ীর নাম ঘোষণা দেওয়া হয়।
## পুরস্কার
নিম্নে উল্লেখযোগ্য তালিকাটি হলো পুরস্কারের বিজয়ী এবং যে চলচ্চিত্রগুলির জন্য তারা বিজয়ী হয়েছেন তাদের সম্পর্কে।

## আরও দেখুন
* জি সিনে পুরস্কার
* বলিউড
* ভারতের চলচ্চিত্র

বিষয়শ্রেণী:ভারতীয় কোরিওগ্রাফি পুরস্কার
নিউ টাউন হল (মিউনিখ)

The **New Town Hall** (German: *Neues Rathaus*; Central Bavarian: *Neis Rathaus*) হল জার্মানির ব্যাভেরিয়া রাজ্যের মিউনিখ জেলায় মেরিশেনপ্লাটজের উত্তর-দিকের অংশে অবস্থিত একটি টাউন হল। এতে স্থানীয় মহানগর সরকার ও মহানগর পরিষদের কার্যালয়, মেয়রদের অফিস, এবং প্রশাসনিক কার্যালয়ের সামাণ্য অংশ অবস্থিত। ১৮৭৪ সালে 
স্থানীয় পৌরসভা নিউ টাউনহলে কার্যালয় পরিবর্তনের জন্য ওল্ড টাউন হল পরিত্যাগ করে।

## বহিঃসংযোগ

* 
* muenchen.de: Neues Rathaus  (German)
* Neues Rathaus info and photos
* Pen and ink drawing of Neues Rathaus, München

## তথ্যসূত্র

বিষয়শ্রেণী:জার্মানির মহানগর ও টাউনহল
বিষয়শ্রেণী:মিউনিখে পর্যটক আকর্ষণ
বিষয়শ্রেণী:জার্মানিতে গোথিক পুনর্জীবনী স্থাপত্য
বিষয়শ্রেণী:মিউনিখের ভবন ও স্থাপনা
বিষয়শ্রেণী:মিউনিখে ইতিহাসবাদী স্থাপত্য
বিষয়শ্রেণী:১৯০৯ সালে নির্মাণ শেষ হওয়া সরকারি সরকারি ভবন
বিষয়শ্রেণী:বাভারিয়ার নিবন্ধিত ঐতিহাসিক ভবন ও স্মৃতিস্তম্ভ
বিষয়শ্রেণী:মিউনিখের ঐতিহাসিক স্থাপত্য
বিষয়শ্রেণী:মিউনিখের দর্শনীয় স্থান
নারমিন ওথমান

**নারমিন ওথমান** (জন্ম c.১৯৪৮, Arabic: **نيرمين عثمان**; Kurdish **Nermîn Osman**) হচ্ছেন ইরাকের নুরি আল-মালিকি সরকারের পরিবেশ মন্ত্রী, তিনি ইরাকি পরিবর্তনকালীন সরকারেরও মন্ত্রী ছিলেন। তিনি ইরাকি অন্তর্বর্তী সরকার এর নারী বিষয়ক মন্ত্রী ছিলেন এবং ১৯৯২ সাল থেকে ইরাকি কুর্দিস্তান অঞ্চলের শিক্ষা মন্ত্রী ছিলেন। তিনি বিচার মন্ত্রণালয় ও সমাজসেবা মন্ত্রনালয়ের সুপারিনটেনডেন্ট পদেও ছিলেন।

২০০৫ সালের অাগস্ট মাসে তার গাড়ি বহরে বন্দুকধারীরা হামলা চালায়। তিনি সেই হত্যাচেষ্টা থেকে বেঁচে ফিরেন।

তার পরিবার কুর্দিশ পেসমার্গায় (কুর্দি জাতীয়তাবাদী গেরিলা সংগঠনের সদস্য) সক্রিয় ছিল যারা সাদ্দাম হুসাইনের বিরুদ্ধে লড়েছিল। সাদ্দাম হুসাইন তার চাচা ও তার স্বামীর ভাইকে ফাঁসি দিয়েছিল। তার স্বামী (দারো শেখ নূর) পাঁচ বছর ধরে কারাগারে বন্দী ছিলেন। তিনি ও তার স্বামী ১৯৮৪-এ সুইডেনে নির্বাসিত হয়েছিলেন এবং ১৯৯২-এ ইরাকে ফিরে আসেন। তার স্বামী ছিলেন একজন পাক পলিটবুরো-এর সদস্য, যিনি ২০০৪ সালে মারা যান, একই বছর তাকে জাতীয় সরকারের একটি আসন দেওয়া হয়েছিল।
## শিক্ষা
ওথমান ১৯৭১ সালে বাগদাদ বিশ্ববিদ্যালয় হতে গণিতে বি.এসসি সম্পূর্ণ করেন। তার শিক্ষা সম্পন্ন করার পর তিনি ১৯৭৯ সাল পর্যন্ত শিক্ষা খাতে কাজ করেন। তিনি কুর্দি ও আরবিতে ব্যাপকভাবে লেখা প্রকাশ করেছেন এবং অসংখ্য পুরস্কার এবং সম্মানসূচক ডিগ্রি অর্জন করেছেন। ওথমান কুর্দি, আরবি, ফার্সি, সুইডিশ এবং ইংরেজিতে কথা বলেন।

## অন্যান্য কার্যক্রম
তিনি বর্তমানে ইরাকের বেশ বিছু নারীভিত্তিক ও গণতান্ত্রিক সংগঠনের সাথে যুক্ত আছেন, যার মধ্যে রয়েছে নার্গিস ম্যাগাজিন, একটি নারী বিষয়ক প্রকাশনা, যেখানে তিনি প্রধান সম্পাদক। একই সময়ে তিনি "হেততাও"-এর ব্যবস্থাপনা পরিচালক, যেটি ইরাকে গণতন্ত্র শক্তিশালী করার চেষ্টা করে। তিনি অনেক দাতব্য সংস্থা প্রতিষ্ঠা কিংবা সহায়তাও করেছেন।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুর্দি ব্যক্তি
বিষয়শ্রেণী:কুর্দি নারী
বিষয়শ্রেণী:ইরাকের ব্যক্তি
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:২০শ শতাব্দীর নারী রাজনীতিবিদ
বিষয়শ্রেণী:ইরাকি কুর্দি ব্যক্তি
বিষয়শ্রেণী:ইরাক সরকারের মন্ত্রী
বিষয়শ্রেণী:২০শ শতাব্দীর ইরাকি নারী রাজনীতিবিদ
বিষয়শ্রেণী:২১শ শতাব্দীর ইরাকি নারী রাজনীতিবিদ
বিষয়শ্রেণী:২০শ শতাব্দীর ইরাকি রাজনীতিবিদ
বিষয়শ্রেণী:২১শ শতাব্দীর ইরাকি রাজনীতিবিদ
গণীরা পশাইভ

**গণীরা আলাসগার কুইজি পশাইভ** (, জন্ম ৭ মার্চ ১৯৭৫, ফ্ল্যাট ব্লান্ট, তোভুজ রায়ন, আজারবাইজান) হচ্ছেন আজারবাইজান জাতীয় পরিষদের একজন সদস্য।

## জন্ম ও শিক্ষা
পশাইভ ৭ মার্চ ১৯৭৫ সালে তোভুজ রায়ন-এ জন্মগ্রহণ করেন। তিনি আজারবাইজান স্টেট মেডিকেল ইউনিভার্সিটি এর পেডিয়াট্রিক্স বিভাগ থেকে স্নাতক পাশ করেন, বাকুতে অবস্থিত বাকু রাষ্ট্রীয় বিশ্ববিদ্যালয়ের আন্তর্জাতিক আইন বিভাগ থেকেও শিক্ষা লাভ করেন।
তিনি ইংরেজি এবং রাশিয়ান ভাষায় কথা বলেন।
## কর্মজীবন
১৯৯৮ সাল থেকে তিনি টেলিভিশন কোম্পানি এএনএস গ্রুপের একজন সাংবাদিক, সংবাদদাতা, সম্পাদক, প্রধান সম্পাদক, সিনিয়র নেতৃস্থানীয় সম্পাদক, ডেপুটি এডিটর-ইন-চীফ এবং সংবাদ বিভাগের ডেপুটি এডিটর-ইন-চীফ হিসাবে কাজ করেছিলেন। ২০০৫ সালে তিনি হায়দার আলিয়েভ ফাউন্ডেশন এর জনসংযোগ বিভাগের প্রধান হন।

৬ নভেম্বর ২০০৫-এ তিনি তোভুজ নির্বাচনী এলাকা নং ১০৫ থেকে সংসদ সদস্য নির্বাচিত হন। তিনি আন্তর্জাতিক ও আন্তঃসম্পর্কীয় সম্পর্ক বিষয়ে আজারবাইজান জাতীয় সংসদ এর স্থায়ী কমিশনের সদস্য এবং আন্তঃসম্পর্কীয় সম্পর্কের বিষয়ে আজারবাইজান-জর্জিয়া কার্যনির্বাহী দলের প্রধান। তিনি আজারবাইজান-ভারত, আজারবাইজান-তুরস্ক এবং আজারবাইজান-জাপানের আন্তঃ সংসদীয় সম্পর্কের কর্মরত দলের সদস্য। তিনি ইউরোপের কাউন্সিলের সংসদীয় পরিষদে আজারবাইজান প্রজাতন্ত্রের প্রতিনিধি দলের সদস্য।

## চিত্রশালা


File:Deputat Qənirə Paşayeva Somalidə - VOA - 01.jpg
File:Deputat Qənirə Paşayeva Somalidə - VOA - 02.jpg
File:Deputat Qənirə Paşayeva Somalidə - VOA - 03.jpg
File:Qənirə Paşayeva və Tünzalə Ağayeva.jpg
File:Qənirə Paşayeva DQİDK-nın konfransında.JPG


## তথ্যসূত্র

## বহিঃসংযোগ
* http://www.meclis.gov.az

বিষয়শ্রেণী:১৯৭৫-এ জন্ম
বিষয়শ্রেণী:আজারবাইজানি সাংবাদিক
বিষয়শ্রেণী:আজারবাইজানি আইনজীবী
বিষয়শ্রেণী:আজারবাইজানি শিশু বিশেষজ্ঞ
বিষয়শ্রেণী:আজারবাইজানি মহিলা চিকিৎসক
বিষয়শ্রেণী:জাতীয় পরিষদের সদস্য (আজারবাইজান)
বিষয়শ্রেণী:তোভুজের ব্যক্তি
বিষয়শ্রেণী:রাজনীতিতে আজারবাইজানি নারী
বিষয়শ্রেণী:আজারবাইজানি নারী লেখক
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:২১শ শতাব্দীর সাংবাদিক
বিষয়শ্রেণী:নারী সাংবাদিক
বিষয়শ্রেণী:বাকু রাষ্ট্রীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর আজারবাইজানি নারী রাজনীতিবিদ
বিষয়শ্রেণী:২০২৩-এ মৃত্যু
শেখা আহমেদ আল মাহমুদ

thumb|শেখা আহমেদ আল মাহমুদ
**শেখা আহমেদ আল মাহমুদ** ২০০৩ সালে কাতার মন্ত্রিসভায় প্রথম নারী সদস্য নিযুক্ত হন এবং ২০০৯ সাল পর্যন্ত তিনি কাতারের শিক্ষা মন্ত্রী হিসেবে দায়িত্বপালন করেন।

## প্রারম্ভের জীবন
আল মাহমুদ আহমাদ বিন আব্দুল্লাহ আল মাহমুদ এর কন্যা। তিনি আরবি সাহিত্যে ব্যাচেলর অব আর্টস ডিগ্রি অর্জন করেন।

## কর্মজীবন
তার কর্মজীবন শুরু হয় ১৯৭০ সালে যখন তিনি স্কুল শিক্ষক হন। শিক্ষার পাশাপাশি, প্রাথমিক শিক্ষা পদ্ধতি পুনর্বিবেচনা করার জন্য আল-মাহমুদ একটি মাধ্যমিক বিদ্যালয়ে অধ্যক্ষ হিসেবে কাজ করেছেন। ১৯৯৬-এ, তিনি কাতারের প্রথম নারী উপ-সহকারী মন্ত্রী হয়েছিলেন। তিনি সংস্কৃতি, চাষ ও শিক্ষা মন্ত্রণালয়ের সহকারী সচিব নিযুক্ত হন। ২০০৩ সালের মে মাস পর্যন্ত তিনি এই পদে আসীন ছিলেন, যখন কাতারের আমির শেখ হামাদ বিন খলিফা আল থানি তাকে শিক্ষা মন্ত্রী বানিয়েছিলেন; তিনি ছিলেন কাতারের প্রথম নারী মন্ত্রী এবং পুরো আরব উপসাগরীয় এলাকায় দ্বিতীয়।

মে ২০০৬-এ আল-মাহমুদকে কাতারের সুপ্রিম শিক্ষা কাউন্সিলের মহাসচিব বানানো হয়েছিল। ২০০৯ সালে, সাদ বিন ইব্রাহিম আল-মাহমুদ শিক্ষা মন্ত্রী হিসেবে তার পদে আসীন হন।

## ব্যক্তিগত জীবন
আল-মাহমুদের দুই মেয়ে এবং দুই পুত্র আছে।

## মৃত্যু
শেখা আহমেদ আল মাহমুদ ২০২০ সালের ২৯ জানুয়ারি মৃত্যুবরণ করেন।

## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:কাতারের নারী মন্ত্রী
বিষয়শ্রেণী:কাতারের মন্ত্রী
বিষয়শ্রেণী:শিক্ষা মন্ত্রী
বিষয়শ্রেণী:শিক্ষামন্ত্রী
বিষয়শ্রেণী:২১শ শতাব্দীর নারী রাজনীতিবিদ
রুবি নুর

**রুবি নুর** (১৯৪৫-২০০৮) ছিলেন একজন বাঙালি রাজনীতিবিদ, যিনি  পশ্চিমবঙ্গ বিধানসভায় চারবার বিধায়ক হিসেবে নির্বাচিত হয়েছিলেন। তিনি ভারতের সাবেক রেলমন্ত্রী আবু বারকাত আতাউর গণী খান চৌধুরীর ছোট বোন ও মালদা উত্তর লোকসভা কেন্দ্র থেকে নির্বাচিত সংসদ সদস্য মৌসম নুরের মা।

## প্রারম্ভিক জীবন
রুবি নুর ১৯৪৫ সালে জন্মগ্রহণ করেছিলেন। মালদার প্রাথমিক বিদ্যালয়ে পড়াশোনা শেষ করার পর ১৯৬৪ সালে কলকাতার শ্রী শিক্ষায়তন বিদ্যালয় থেকে ম্যাট্রিকুলেশন পাস করেন।

কলেজে পড়াকালীন সময়ে কলকাতার বেক বাগানেত সৈয়দ মোহাম্মদ নুরের সাথে বিবাহবন্ধনে আবদ্ধ হন তিনি। তার স্বামী কানাডায় কাজ করতেন এবং রুবি নুর তার সাথে কানাডায় গিয়েছিলেন। ১৯৭২ সালে তারা কলকাতায় ফিরে আসেন।

## রাজনৈতিক জীবন
রুবি নুর ১৯৯১ সালে ৪৬ বছর বয়সে রাজনীতিতে প্রবেশ করেন। তার বড় ভাই আবু বারকাত আতাউর গণী খান চৌধুরীর হাত ধরে তিনি রাজনীতিতে প্রবেশ করেছিলেন। তিনি ১৯৯১ সালে সুজাপুর বিধানসভা কেন্দ্র থেকে প্রতিদ্বন্দ্বিতা করেন এবং বিজয়ী হন। এছাড়াও তিনি ১৯৯৬, ২০০১ ও ২০০৬ সালেও বিজয়ী হয়েছিলেন।
 
২০০১ সালে তিনি মালদা জেলা কংগ্রেসের সভাপতি নিযুক্ত হন। মৃত্যুর পূর্বপর্যন্ত তিনি ঐ পদে বহাল ছিলেন।

## মৃত্যু
২০০৮ সালের ১০ জুলাই তিনি মৃত্যুবরণ করেন। রুবি নুর ফুসফুসের ক্যান্সারে ভুগছিলেন। তার মৃত্যুর পর তার মরদেহকে সম্মান জানানোর জন্য পশ্চিমবঙ্গ বিধানসভায় নিয়ে যাওয়া হয়েছিল।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:মালদহ জেলার ব্যক্তি
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:ফুসফুসের ক্যান্সারে মৃত্যু
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
মাদেহা বিনতে আহমেদ বিন নাসির আল শিবানীয়া

**মাদেহা বিনতে আহমেদ বিন নাসির আল শিবানীয়া** একজন ওমানি রাজনীতিবিদ। তিনি ওমান সরকারের শিক্ষা মন্ত্রণালয়ের মন্ত্রী।

## শিক্ষা
মাদেহা বিনতে আহমেদ বিন নাসির আল শিবিনিয়াহ শিক্ষা বিষয়ে ইউনিভার্সিটি অব ক্যালিফোর্নিয়া, সান্তা বারবারা থেকে পিএইচডি ডিগ্রী লাভ করেন।
## কর্মজীবন
তিনি ওমানি জাতীয় শিক্ষা, সংস্কৃতি, এবং বিজ্ঞান জাতীয় কমিশনের চেয়ারপারসন। তিনি ওমানের শিক্ষা মন্ত্রী। ২০১৭ সালে ফোর্বস মধ্য প্রাচ্যে বিভিন্ন সরকারের প্রভাবশালী আরব নারীদের তালিকায় তাকে সপ্তম স্থানে রেখেছিল। ২০১১ সালে তিনি সুলতান কাবুস বিন সাইদ আল সাইদ কর্তৃক শিক্ষা মন্ত্রী নিযুক্ত হন। ওমানের ইতিহাসে সরকারের মন্ত্রিপরিষদ পদে অধিষ্ঠিত তিনি তৃতীয় নারী মন্ত্রী ছিলেন। তিনি পূর্ববর্তী শিক্ষা মন্ত্রী ইয়াহিয়া বিন সৌদ আল সুলাইমি এর পদে অধিষ্ঠিত হন। ২০১৪ সালে তিনি জাপানে একটি সরকারি সফরে যান। তিনি ওমানের ন্যানো প্রযুক্তি বিষয়ে দ্বিতীয় উপসাগরীয় ফোরাম আয়োজন এবং পৃষ্ঠপোষকতা করেন। তিনি ওমানের শিক্ষকদের পেশাগত প্রশিক্ষণের জন্য বিশেষ কেন্দ্রের সুপারভাইজার কমিটির চেয়ারপার্সন। ২০১৬ সালে তিনি কেন্দ্রীয় লাইব্রেরি উদ্বোধন করেন এবং এটির ওয়েবসাইট ও সোশ্যাল মিডিয়ার পৃষ্ঠাগুলির উপর নজর রাখেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:ওমানের নারী মন্ত্রী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:২১শ শতাব্দীর ওমানের নারী রাজনীতিবিদ
বিষয়শ্রেণী:২১শ শতাব্দীর ওমানের রাজনীতিবিদ
বিষয়শ্রেণী:২১শ শতাব্দীর ওমানি নারী রাজনীতিবিদ
বিষয়শ্রেণী:২১শ শতাব্দীর ওমানি রাজনীতিবিদ